Gare Hollerech
D'Gare vun Hollerech ass eng Gare op der CFL-Linn 7 tëscht der Gare Lëtzebuerg an der Gare Leideleng vun der Lëtzebuerger Eisebunn. Se läit an der rue de la Déportation déi hautesdaags zu Gaasperech gehéiert (fréier Gemeng Hollerech).

D'Linn 7 féiert vu Lëtzebuerg bis op Péiteng vu wou et op der Linn 6 weider geet bis op Rodange a weider op d'belsch Grenz. Vu Rodange aus gëtt et Verbindungen op Attem, Virton a Lonkech.

2023 gouf Pläng virgestallt, bis 2033 d'Gare weider no Westen ze verréckelen, d'Quaie méi laang ze maachen an och d'Bréck iwwer d'Escher Strooss méi breet ze maachen, dass do d'Tramsgleiser an eng Halt fir eng nei Linn hikomme kéinten.

Gebai
An der Gare vun Hollerech ass den Deportatiounsmemorial an de Centre de documentation et de recherche sur l'enrôlement forcé ënnerbruecht.

Si gouf 1987 op d'Lëscht vun de klasséierten nationale Monumenter opgeholl.

Zich déi an der Gare halen

Ausbaupläng 
Am Juni 2023 goufe Pläng virgestallt, d'Gare z'erneieren: Se soll westlech vun der aktueller ze leie kommen, d'Quaie sollen erneiert ginn an op d'mannst 250 Meter laang ginn, woubäi och en neie mëttelsse Quai bäikéim. Zousätzlech ginn déi zwou Brécken iwwer d'Escher Strooss duerch eng Ënnerféierung ersat, woubäi den Duerchgang op 38 Meter méi breet gemaach gëtt, sou dass do nieft dem Stroosseverkéier och zwéin Tramsgleiser Plaz fanne kënnen, zesumme mat enger Halt, vun enger neier zukünfteger Linn tëscht dem Stadion an der Uewerstad. D'Aarbechte solle bis 2033 goen. Wa se bis fäerdeg sinn, sollen do och Zich vun der Eisebunnsstreck Lëtzebuerg-Klengbetten Grenz  kënnen halen.

Kuckt och 
 Lëscht vun den CFL-Garen

Um Spaweck 

 Praktesch Informatiounen iwwer d'Gare Hollerech op der CFL-Websäit 
 D'Gare Hollerech op der Websäit "rail.lu"
 D'Gare Hollerech op der Websäit vu Spoorgroep Luxemburg

Hollerech
Gebaier an der Stad Lëtzebuerg
Hollerech
Klasséiert Monumenter an der Gemeng Lëtzebuerg
CFL-Linn 7